দক্ষিণ-পূর্ব রেল কর্তৃপক্ষ এ জন্য খামখেয়ালি বর্ষাকেই দায়ী করেছেন। তাঁরা রাজ্য পূর্ত (সড়ক) দফতরকে জানিয়ে দিয়েছেন, এই মরসুমে বর্ষার গতিপ্রকৃতি বোঝা যাচ্ছে না। আচমকা নিম্নচাপ হয়ে বিক্ষিপ্ত বৃষ্টি হচ্ছে। কতক্ষণ বৃষ্টি হবে তার পূর্বাভাসও ঠিকমতো যাচ্ছে না। ফলে, কাজটি হাতে নেওয়া ঝুঁকির হয়ে যাবে। কাজ চলাকালীন বৃষ্টি হলে সব কিছু ওলট-পালট হয়ে যেতে পারে। সেই কারণেই বর্ষার মরসুম শেষ হয়ে গিয়েছে বলে আবহাওয়া দফতরের আনুষ্ঠানিক ঘোষণার পরেই সেতুর দু’টি মুখ জোড়া হবে।